१९७६ चे लोकसंख्या धोरण हे जास्त काळ टिकले नाही. १९७७ साली निवडणुका झाल्या व सत्तेत आलेल्या सरकारने २९ जून १९७७ रोजी वरील धोरणातील, कुटुंबनियोजन कार्यक्रमात जी सक्ती करण्यात आली होती, ती रद्द केली. १९७५ मध्ये माजी पंतप्रधान इंदिरा गांधी यांच्या सरकारने आणीबाणी जाहीर केली व या काळात १९७६ च्या लोकसंख्या धोरणाला संसदेत मान्यता देण्यात आली. संजय गांधी यांच्यामुळे या धोरणात सक्तीच्या कुटुंबनियोजनाचा समावेश करण्यात आला. या काळात मोठय़ा प्रमाणावर निर्बजिीकरण शस्त्रक्रिया करण्यात आल्यात.

महाभारतामध्ये गोव्याचा उल्लेख ’गोपराष्ट्र’ किंवा ’गोवराष्ट्र’ - (गुराख्यांचे राष्ट्र) असा केलेला आढळतो. स्कंदपुराण, हरिवंश तसेच इतर काही संस्कृत ग्रंथांमध्ये या भागाचा उल्लेख ’गोपकपुरी’ किंवा ’गोपकपट्टणम’ असा केला आहे.

उषा चव्हाण या मराठी रंगभूमी आणि सिनेमातील लोकप्रिय अभिनेत्री. विविध प्रकारच्या भूमिका त्यांनी केल्या. मात्र विनोदी अभिनेते दादा कोंडके यांच्यासोबत केलेल्या भूमिकांनी त्यांना मोठी लोकप्रियता मिळवून दिली.

गाठ बनल्यानंतर किंवा तत्पूर्वीही जंतुविषरक्तता (सूक्ष्मजंतू व त्यांची विषे यांचा रक्ताला मोठ्या प्रमाणावर प्रवेश झाल्यामुळे निर्माण होणारी मारक अवस्था) उत्पन्न होते. अतिशय गंभीर रोग्यात रक्तातील सूक्ष्मजंतूंचे प्रमाण भरमसाट वाढते. फुप्फुसदाहक प्रकारात अश्वसनमार्गातील स्त्राव खोकल्यातून उत्सर्जित होताना बिंदुक संसर्गाने रोग प्रसार होतो.

वासुकीमध्ये काही चल तारेसुद्धा आहेत. आर हाय्ड्रे हा पृथ्वीपासून २००० प्रकाशवर्षे अंतरावरील चल तारा आहे. त्याची दृश्यप्रत जस्तीत जास्त ३.५ आणि कमीत कमी १० होते आणि त्याचा आवर्तीकाळ ३९० दिवस आहे. व्ही हाय्ड्रे हा असामान्य लालसर चल तारा आहे. हा पृथ्वीपासून २०,००० प्रकाशवर्ष अंतरावर असून त्याची दृश्यप्रत कमीत कमी ९.० ते जास्तीत जास्त ६.६ असते. व्ही हाय्ड्रेभोवती कमीत कमी दोन परग्रह सुद्धा आहेत.

वसई रोड हे वसई शहरामधील एक रेल्वे स्थानक आहे. वसई रोड मुंबई उपनगरी रेल्वेच्या पश्चिम मार्गावर स्थित असून येथून मध्य रेल्वेवरील दिवा रेल्वे स्थानकाकडे जाणार एक उपमार्ग सुरू होतो. वसई-दिवा व दिवा-पनवेल ह्या दोन जोडमार्गांमुळे उत्तरेकडून पश्चिम रेल्वे मार्गे येणाऱ्या लांब पल्ल्याच्या रेल्वेगाड्यांना मुंबई वगळून परस्पर कोकण रेल्वेमार्गे दक्षिणेकडील राज्यांकडे वाहतूक करणे शक्य होते.

सुनील शिवाजी खांडबहाले (जन्म १ जून, १९७८) हे नाशिकमधील एक संशोधक आणि उद्योजक आहेत. ते मूळचे त्र्यंबकेश्वर जवळील महिरावाणी या खेड्यातील आहेत. अभियांत्रिकीच्या पदविका अभ्यासक्रमाला प्रवेश घेतल्यावर इंग्रजी भाषेच्या भीतीवर मात करण्यासाठी आणि ही भाषा अवगत करण्यासाठी मदत व्हावी म्हणून त्यांच्या एका प्राध्यापकांनी त्यांना शब्दकोश दिला. त्यावरून पुढे त्यांना डिजिटल शब्दकोशाची कल्पना सुचली. KHANDBAHALE.COM या मोफत बहुभाषिक डिजिटल शब्दकोश असलेल्या वेबसाईटचे ते संस्थापक आणि मुख्य कार्यकारी अधिकारी आहेत. हा डिजिटल शब्दकोश भाषांतरासाठीचा प्लटफॉर्म म्हणून सुद्धा वापरला जातो. 23 भाषांमधील शब्दसंग्रह असलेली ही वेबसाईट आजवर जगभरातून कोट्यवधी लोकांकडून वापरली गेली आहे. सुनील KHANDBAHALE.ORG या संस्थेचे सुद्धा संस्थापक आहेत. या संस्थेतर्फे भाषाविषयक विविध प्रकल्प चालवले जातात.

गावात गटारव्यवस्था उपलब्ध नाही.सांडपाणी थेट जलनिस्सारण केंद्रात सोडले जाते.या क्षेत्राचा संपूर्ण स्वच्छता अभियानात समावेश आहे. गावात सार्वजनिक स्वच्छता गृह उपलब्ध नाही.